எகிப்தின் பெரிய அருங்காட்சியகம்

**எகிப்தின் பெரிய அருங்காட்சியகம்** (*Grand Egyptian Museum*), சுருக்கமாக:**GEM**), எகிப்து நாட்டின் தலைநகரான பெருநகர கெய்ரோவிற்கு அருகில் உள்ள கீசா நகரத்தில் உள்ள   கிசா பிரமிடுகள் வளாகத்திலிருந்து சுமார் இரண்டு கிலோமீட்டர் (1.2 மைல்) தொலைவில் உள்ளது. இது எகிப்தின் தொல்லியல், வரலாறு மற்றும் தேசிய அருங்காட்சியமாகும். இவ்வருங்காட்சியகத்தின் காட்சிப் பொருட்கள் பண்டைய எகிப்திய நாகரிகத்தை கண் முன் கொண்டு வருகிறது. இது பண்டைய நாகரிகத்திற்கான உலகின் மிகப்பெரிய அருங்காட்சியகமாகும்.  

இப்பெரிய அருங்காட்சியகத்தை நிறுவ 1992ஆம் ஆண்டில் அறிவிக்கப்பட்டது. ஆனால்  கட்டுமானம் 2005ஆம் ஆண்டில் தொடங்கியது. நிதி நெருக்கடியால் இக்கட்டுமானம்  2023ஆம் ஆண்டில் முழுமையாக நிறைவடைந்ததுஇக்கட்டுமானத்திற்கான மொத்தச் செலவு $1.2 பில்லியன் ஆகும். சோதனை திறப்பு அக்டோபர் 2024ஆம் ஆண்டில் தொடங்கியது, அதிகாரப்பூர்வ திறப்பு நவம்பர் 1, 2025 அன்று நடந்தது.

இந்த அருங்காட்சியகத்தில், வரலாற்றுக்கு முந்தைய எகிப்து  (கிமு 6,000 முதல் கிமு 3150)  முதல் எகிப்தின் கோப்துகள் (கிபி 7ஆம் நூற்றாண்டு) வரையிலான எகிப்திய நாகரிகத்தின் பல்வேறு காலகட்டங்களைச் சேர்ந்த எகிப்திய கலைப்பொருட்களின் தொகுப்பு உள்ளது, இதில் மொத்தம் 1,00,000க்கும் மேற்பட்ட கலைப்பொருட்கள் உள்ளது. இதில் குறைந்தது 20,000 கலைப்பொருட்கள் முதல் முறையாக காட்சிப்படுத்தப்படுத்தப்பட்டுள்ளது. இதில் பார்வோன் துட்டன்காமன் தொடர்பான 5,398 முழுமையான  துண்டுகள் அடங்கும். பார்வோன் துட்டன்காமன் தொடர்பான பொருட்களை மட்டும் 7,500 சதுர மீட்டர் பரப்பிலான கூடத்தில் காட்சிக்கு வைக்கப்பட்டுள்ளது.2 section of the museum. அருங்காட்சியகத்தில்  7,500 சதுர மீட்டர் பரப்பளவு கொண்ட தளத்தில் பார்வோன் துட்டன்காமன் தொடர்பான சேகரிப்புகள் காட்சிப்படுத்தப்பட்டுள்ளது. புதிதாக மீட்டெடுக்கப்பட்ட சில துண்டுகள் முதல் முறையாக காட்சிப்படுத்தப்படுத்தப்பட்டுள்ளது. எடுத்துக்காட்டாக, மன்னர் கூபுவின்  இரண்டாவது சூரியக் கப்பல்  மற்றும் மன்னர் கூபுவின் தாயான ராணி ஹெட்டெஃபெரஸ் தொடர்பான சேகரிப்புகள் மற்றும் அரசி தியே மற்றும் அவரது பெற்றோர்களான *யுயா* மற்றும் *துயு* ஆகியோரின்  தொகுப்புகள் அடங்கும்.

மொத்தம் 5,00,000 சதுர மீட்டர் (5,381,955 சதுர அடி) பரப்பளவு கொண்டஇப்பெரும் அருங்காட்சியகத்தின் வளாகத்தில் 1,67,000 சதுர மீட்டர் (17,97,573 சதுர அடி) பரப்பளவில் கட்டிடங்கள் நிறுவப்பட்டுள்ளது.  இதன் தரைப் பரப்பளவு 81,000 சதுர மீட்டர் (8,72,000 சதுர அடி)ஆகும். இவ்வளாகத்தில்  நிரந்தர அருங்காட்சியகங்கள், நிரந்தரக் கண்காட்சிக் கூடங்கள், தற்காலிக கண்காட்சிக் கூடங்கள், சிறப்பு கண்காட்சிக் கூடங்கள், குழந்தைகள் அருங்காட்சியகங்கள் கொண்டது. மேலும் 32,000 சதுர மீட்டர்  (344,445 சதுர அடி) தரைப் பரப்பளவைக் கொண்ட மெய்நிகர் மற்றும் பெரிய வடிவத் திரைகளையும் கொண்டுள்ளது.

இந்த அருங்காட்சியகத்தை எகிப்திய ஒராஸ்காம் கட்டுமான நிறுவனம் மற்றும் பெல்ஜியத்தின் பெசிக்ஸ் குழுமத்தின் கூட்டு முயற்சியால் கட்டப்பட்டது.

## தொல்பொருட்கள்
இப்பெரும் அருங்காட்சியகத்தில் 1 இலட்சத்திற்கு மேற்பட்ட தொல்பொருட்கள் 12 முக்கிய கூடங்கள் மற்றும் பிற முக்கிய காட்சிக் கூடங்களில் காட்சிக்கு வைக்கப்பட்டுள்ளது. 

### பெரிய கூடம் (Atrium)

எகிப்தின் பெரிய அருங்காட்சியகத்தின் முதன்மை நுழைவாயில் அருகே பெரிய காட்சிக் கூடம் உள்ளது. இது 10,000 சதுர மீட்டர் பரப்பளவு கொண்டது. இதன் கூரை கண்ணாடியால் வேயப்பட்டது. பெரிய கூடத்திலிருந்து  கீசா பிரமிடுகளைக் காணலாம்.
பெரிய கூடத்தில் 11 மீட்டர் உயரம், 83 டன் எடை கொண்ட பார்வோன்  இரண்டாம் ராமேசஸ் சிலை மற்றும்  பணடைய எகிப்திய காலத்திய  ஆயிரக்கணக்கானதொல்பொருட்கள் காட்சிக்கு வைக்கப்பட்டுள்ளது. பெரிய திறந்தவெளி படிக்கட்டுகள் 12 முதன்மை காட்சிக் கூடங்களை இணைக்கிறது. 

### 12 முதன்மை கூடங்கள்

இப்பெரும் அருங்காட்சியகத்தின் 12 முதன்மைக் காட்சிக் கூடங்களில் கிமு 3100 முதல் கிபி 400 வரையான 24,000 தொல்பொருட்கள் காட்சிக்கு வைக்கப்பட்டுள்ளது.
நார்மர் கற்பலகை

## படக்காட்சிகள்

File:Temple fragment, Grand Staircase in Grand Egyptian Museum.jpg| கோயில் சிதிலங்கள் 
File:Grand Staircase (GEM).jpg|பெரிய படிக்கட்டு
File:Grand Staircase in GEM.jpg|இராணி ஆட்செப்சுட்டு
File:Grand Staircase in (GEM).jpg|பண்டைய எகிப்தியக் கடவுள்கள் 
File:Head of King Akhenaten, ca. 1353-1336 BCE; Grand Egyptian Museum, Grand Staircase.jpg|பார்வோன் அக்கெனதென் 
File:Tutanchamun Maske.jpg|பார்வோன் துட்டன்காமன் முகமூடி
File:Couteau de Gebel el-Arak - Musée du Louvre Antiquités égyptiennes E 11517.jpg|கெபல் எல்-அராக் கத்தி


## இதனையும் காண்க
*எகிப்திய அருங்காட்சியகம்
*எகிப்திய பண்பாட்டின் தேசிய அருங்காட்சியகம்
*லக்சர் அருங்காட்சியகம்

## மேற்கோள்கள்

பகுப்பு:எகிப்திய அருங்காட்சியகங்கள்
பகுப்பு:கெய்ரோ